On va néixer Aïda Llauradó Álvarez?
Aïda Llauradó Álvarez (Badalona, 17 de novembre de 1984) és una política catalana i va ser alcaldessa accidental de Badalona des del 22 d'abril al 12 de maig de 2020. Membre del Consell Nacional de Catalunya en Comú, i coordinadora local de Badalona En Comú.
Llauradó va estudiar EGB a l'escola Jungfrau i ESO i batxillerat a l'institut Badalona 7. És llicenciada en Ciències Polítiques a la Universitat Pompeu Fabra (2006) i posseeix un Postgrau i Màster en Igualtat de Gènere per la Universitat Autònoma de Barcelona - Diputació de Barcelona (2008). A nivell associatiu es va implicar a Joves d'Esquerra Verda des dels 21 anys, i posteriorment a ICV, essent coordinadora local a Badalona, membre de la direcció nacional, i actualment és membre del Consell Nacional de Catalunya en Comú, i coordinadora local de Badalona En Comú. És membre fundadora de l'Associació Catalana de Professionals de la Igualtat de Gènere (ACPIG), on va ser presidenta del 2010 al 2017.
Fou assessora del Grup municipal d'ICV-EUiA de l'Ajuntament de Badalona entre 2012 i 2015 i regidora els últims 3 mesos de la corporació 2011-2015. Més tard, fou elegida com a cap de llista de Badalona En Comú per a les eleccions municipals de maig de 2019 obtenint el 8,52% del vots i 2 regidories. Al juliol de 2019 es convertí en primera tinent d'alcaldia (essent l'alcalde Àlex Pastor) i regidora de l'Àmbit de Drets Socials i Feminismes, assumint també altres competències i el Consorci Badalona Sud.
El 22 d'abril de 2020 es convertí en l'alcaldessa accidental de Badalona després de la dimissió de l'anterior alcalde, Àlex Pastor López.
A Badalona.